Diari Oficial de la Generalitat Valenciana


Sumari del DOGV 1046, del 18-04-1989 (1989/813635)

ORDRE de 21 de març de 1989, de la Conselleria de Cultura, Educació i Ciència, per la qual s'estableixen les bases per a les campanyes de vacances escolars a la Comunitat Valenciana.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/21/(1)/dof/vci/html**

### Dades del document

Número de DOGV
:   1046

Data del DOGV
:   18-04-1989

Secció del DOGV
:   DISPOSICIONS GENERALS

Número del document
:   1989/813635


Data del document
:   21-03-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 21 de març de 1989 de la Conselleria de Cultura, Educació i Ciència per la qual s'estableixen les bases per a les Campanyes de Vacances Escolars a la Comunitat Valenciana.  
Les vacances escolars d'estiu, que constitueixen l'època anual de descans més llarga per als nostres alumnes, ofereixen la possibilitat de bastir el temps lliure amb activitats educatives riques en experiències i tenir contacte amb la natura alhora que propicien l'aparició d'hàbits de convivència de gran transcendència en la preparació per a la vida i la integració social, a fi que es puguen dimensionar al màxim els plantejaments educatius que no s'haurien pogut posar en pràctica durant el temps lectiu del curs escolar. Aquestes dimensions, l'arrelament al medi i la formació per a la convivència, esdevenen condicions indispensables per a una educació de qualitat que, per a ser integradora i completa, ha de preveure no només les activitats reglades o sistemàtiques que realitzen els alumnes durant el curs sinó les més informals, però no per això menys importants, del temps de vacances, de forma que resulten una derivació natural d'aquelles i apareguen com una traducció en l'oci dels plantejaments que inspiren la línia pedagògica dels centres educatius. D'aquesta manera, la concurrència a un mateix centre de vacances d'escolars de diverses procedències significa la interrelació i el plantejament vertebrat d'un mateix Pla de Vacances incardinat en un entorn determinat.  
D'altra banda, el període de vacances d'estiu pot resultar també l?oportunitat adient perquè cada centre es realitze plenament com a comunitat educativa, elaborant, fins i tot, una proposta coherent i pròpia on es reflectesquen les iniciatives que deriven del projecte educatiu explicitat en el pla anual del centre.  
En qualsevol cas, es vol oferir a les classes socioeconòmiques menys afavorides l?oportunitat que els seus filis puguen gaudir d'un període de vacances mitjançant la concessió de les beques i ajudes necessàries.  
Per tant, i a l?efecte d'establir les bases per a les campanyes de vacances escolars a la Comunitat Valenciana:  
ORDENE:  
Primer  
1. Es convocarà anualment la Campanya de Vacances Escolars corresponent a la Comunitat Valenciana.  
2. Aquestes Campanyes presentaran dues modalitats:  
a) Centres de Vacances Escolars ordinaris per a alumnes d'Educació General Bàsica i Educació Especial.  
b) Projectes de Vacances Escolars organitzades pels centres d'Educació General Bàsica, EPA, BUP i FP.  
Segon  
1. L'assistència als Centres de Vacances Escolars ordinaris la podran sol·licitar els alumnes d'Educació General Bàsica d'edats no superiors a 13 anys i d'Educació Especial de la Comunitat Valenciana.  
2. La sol·licitud es presentarà en el centre on la persona interessada cursa estudis juntament amb l'acreditació corresponent a les dades econòmiques declarades.  
3. El Consell Escolar estudiarà les peticions que es formulen i en trametrà l?oportuna proposta a la Direcció Territorial de Cultura i Educació corresponent -Servei d'Activitats Culturals i Educatives-, el qual sol·licitarà a la Inspecció Educativa l?informe tècnic que pertoque.  
Tercer  
1. Podran sol·licitar ajuda per a Projectes de Vacances Escolar, els centres d'Educació General Bàsica, BUP, FP i EPA de la Comunitat Valenciana que ho demanen mitjançant la presentació d'un projecte propi.  
2. Els projectes de vacances hauran de preveure, almenys, els aspectes següents:  
a) Objectius a aconseguir en l?entorn de  
a.1. l?estudi i arrelament al medi,  
a.2. el foment d'hàbits de convivència,  
a.3. les virtualitats de l?oci com a realització personal.  
b) Preparació d'activitats, referides a cada objectiu i que incloguen:  
b.1. el disseny de les actuacions,  
b.2. la previsió de tècniques i materials,  
b.3. la participació dels alumnes,  
b.4. la implicació d'instàncies socials, culturals i ecològiques, si s'escau.  
c) Aprofitament posterior per a la inclusió de les experiències en el pla de centre.  
d) Característiques i organització dels grups dels alumnes.  
e) Composició de l?equip responsable.  
f) Pressupost.  
3. Els centres interessats presentaran la sol·licitud en la Direcció Territorial de Cultura i Educació respectiu, el qual recaptarà de la Inspecció Educativa el corresponent informe tècnic.  
Quart  
1. Per a la constitució dels equips responsables dels Centres de Vacances ordinaris, hi haurà dues modalitats:  
1ª. Equips que es presenten ja constituïts (director i monitors) i que aporten un pla elaborat conjuntament i adequat a un Centre de Vacances determinat.  
2ª. Peticions individuals (director o monitors) que sol·liciten incorporar-se a l'activitat a títol personal.  
2. En qualsevol cas, s'hauran de complir les condicions següents:  
a) Per a directors:  
- Ser funcionari en actiu del cos de professors d'EGB.  
- Estar en possessió de titulació que els acredite per a la direcció d'activitats de temps lliure, és a dir, de l'Escola d'Animadors Juvenils de la Generalitat, o qualsevol altra titulació reconeguda.  
- Posseir experiència en la direcció de centres de vacances.  
- Presentar un programa de realitzacions adequat al Centre de Vacances Escolars que sol·licita.  
b) Per a monitors:  
- Haver cursat els estudis de l'Escola d'animadors Juvenils de la Generalitat Valenciana o justificar la condició de monitors de Centres de Vacances.  
- Posseir experiència en activitats de temps lliure.  
3. Pel que fa als Projectes de Vacances, l'equip responsable es constituirà a partir del propi professorat del centre que presentarà el projecte, tot garantint la qualificació en aquestes activitats.  
Cinquè  
1. En cada Direcció Territorial de Cultura i Educació es constituirà una Comissió de Selecció, integrada per:  
President: el Cap del Servei d'activitats Culturals i Educatives.  
Vocals:  
- el Cap de la Unitat d'Inspecció Educativa.  
- l?inspector-Coordinador del Programa.  
- un director de centre públic d'EGB i un altre d'Educació Especial, designats pel director territorial de Cultura i Educació.  
- un pare o una mare d'alumne/a, membre del consell escolar d'un centre públic i un/a altre/a d'un centre privat, designats per les federacions d'associacions corresponents.  
- el Cap del Negociat d'activitats Culturals i Educatives que hi farà de secretari.  
2. Són funcions de la Comissió seleccionadora:  
a) Concedir les assistències i ajudes per als Centres de Vacances Ordinaris.  
b) Seleccionar els Projectes de Vacances presentats pels centres educatius.  
3. La Comissió estudiarà les sol·licituds dels Consells Escolars per als CVE ordinaris i les sol·licituds per a projectes, tot considerant la valoració que la Inspecció Educativa haurà fet de cadascuna.  
4. Resoltes les sol·licituds anteriors, la Comissió elevarà a la Direcció General de Centres i Promoció Educativa la proposta corresponent de concessió d'ajudes i de projectes.  
sisé  
S'autoritzen les Direccions Generals de Centres i Promoció Educativa i la Direcció General de Joventut per a dictar les instruccions necessàries envers el desplegament i l'aplicació d'aquesta Ordre.  
DISPOSICIO FINAL  
Aquesta Ordre entrarà en vigor a l?endemà de la seua publicació al Diari Oficial de la Generalitat Valenciana.  
València, 21 de març de 1989.  
El Conseller de Cultura, Educació i Ciència   
CEBRIA CISCAR I CASABAN


Còpia Permalink ELI